El Festival Cinema Ciutadà Compromés 2017 es trasllada al Casal Jove el pròxim dilluns
27 d’octubre 2017

![](/media/0nefa2ky/46_22854899_cuerpo.jpg)

  

El pròxim dilluns 30 d’octubre el «Festival de Cinema Ciutadà i Compromés» que organitza ACICOM (Associació Ciutadania i Comunicació), amb la col·laboració de la regidoria de Joventut de l’Ajuntament de Sagunt, marxarà al Port de Sagunt per parlar de macroeconomia i compromís social. Per això, comptarà amb la projecció a les 19 hores del film documental d’Arturo Cisneros “Mami, ya sé dónde está el dinero”.  
  
La pel·lícula agafa com a punt d’arrancada la pregunta que la mare del director fa al seu fill respecte on han anat a parar tots els diners que havia generat la dècada de la borratxera del crèdit amb la posterior crisi econòmica. El director inicia un viatge que el portarà a parlar amb diverses personalitats del món de l’economia per intentar resoldre eixa pregunta.  
  
Està prevista l’assistència del director gràcies a la col·laboració per a organitzar la projecció de la Red Enclau de finançament alternatiu que ha facilitat el contacte i la presència del director.  
  
El format del festival de «projecció i tertúlia posterior» també comptarà amb la presència de la productora de cacau i amb el tècnic de la cooperativa Conacado de República Dominicana. El grup Conacado té una entitat que treballa el finançament comunitari per a persones associades al seu país. L'assistència d’este grup ha sigut possible gràcies a l’ajuda de la Tenda de Comerç Just del Port de Sagunt.  
  
ACICOM és una entitat sense ànim de lucre que promou la millora de la dieta cultural i informativa valenciana. El Festival respon a eixe objectiu, creant una xarxa d’exhibició de produccions, que habitualment es troben al marge dels circuits comercials, per exhibir-los en espais culturals gestionats pels ajuntaments valencians i locals socials d’entitats ciutadanes, de tot tipus al llarg de tot el territori valencià, també a Sagunt com a seu que s’incorpora este any.

  

![](/media/cqbpo22q/46_22879166_cuerpo.jpg)  

*   [](http://www.facebook.com/sharer.php?u=https://aytosagunto.es/va/actualitat/el-festival-cinema-ciutada-compromes-2017-es-trasllada-al-casal-jove-el-proxim-dilluns/ "Facebook")
*   [](http://twitter.com/share?url=https://aytosagunto.es/va/actualitat/el-festival-cinema-ciutada-compromes-2017-es-trasllada-al-casal-jove-el-proxim-dilluns/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-cinema-ciutada-compromes-2017-es-trasllada-al-casal-jove-el-proxim-dilluns/ "Linked In")
*   [](mailto:?body=https://aytosagunto.es/va/actualitat/el-festival-cinema-ciutada-compromes-2017-es-trasllada-al-casal-jove-el-proxim-dilluns/)